PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 14.02.2002 

Nr. 29

A V I Z

asupra proiectului de Lege privind aprobarea Ordonanţei Guvernului nr.5/2002 pentru modificarea şi completarea articolului 4 din Legea nr.50/1991 privind autorizarea executării lucrărilor de construcţii.

În conformitate cu prevederile art.89  din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege  privind aprobarea Ordonanţei Guvernului nr.5/2002 pentru modificarea şi completarea articolului 4 din Legea nr.50/1991 privind autorizarea executării lucrărilor de construcţii, trimis cu adresa nr.29 din  5 februarie 2002, înregistrată sub nr.31/102 din  5 februarie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  14 februarie 2002.



Membrii comisiei au examinat  ordonanţa  Guvernului supusă aprobării,  expunerea de motive la proiectul de lege şi  avizul favorabil al Consiliului Legislativ nr.109/26.01.2002. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma prezentată de iniţiator.

PREŞEDINTE,

dr. Ionel OLTEANU

consilier

Diaconu Dumitra

